ඒ අනුව නියමිත දින එහි ගිය මන්ත්‍රීවරයාට තව දින දෙකකින් ඒ සඳහා පැමිණෙන ලෙස දන්වා ඇත.මේ අන්දමට 2013.02.12 දක්වා ගෙවුනු කාලය ඇතුළත හත් වතාවක් තමා කච්චේරිය වෙත ගෙන්වා ඇති නමුත් අටවැනි වතාවටද දිනය කල් දැමූ පසු ඒ පිළිබඳව කොමසාරිස්වරයාට දුරකථනයෙන් කරුණු පැහැදිලි කළ බව පැවසීය.මෙම සෑම අවස්ථාවකදීම තම අවශ්‍යතාවය පිළිබඳව ආයතනයේ රෙජිස්ට්‍රාර්වරියට දැන්වූ විට ඇය ඉතා ඉක්මණින් මෙම කාර්යය නිමකර දීමට විෂය භාර නිලධාරියා ඍජුව හමුවී කරුණු පැහැදිලි කළ නමුත් ඔහු එයද ගණන් නොගත් බවත් මන්ත්‍රීවරයා පවසයි.එයට අමතරව නියෝජ්‍ය ඇමැති ලසන්ත අලගියවන්න මහතාද ගම්පහ පුරපති එරංග සේනානායක මහතා ද වරින්වර මන්ත්‍රීවරයාගේ අවශ්‍යතාව ඉටුකර දෙන ලෙසට ආයතනයෙන් ඉල්ලූ නමුත් මෙම නිලධාරීන් ඒ කිසිවක් ගණන් නොගත් බව මන්ත්‍රීවරයා වැඩිදුරටත් පැවසීය.සාමාන්‍ය පොදු මහජනතාවගේ ඉඩම් පිළිබඳ අවශ්‍යතාවයන් ඉටුකිරීම සඳහා බැඳී සිටින ගම්පහ දිස්ත්‍රික් ඉඩම් ලියාපදිංචි කිරීමේ කච්චේරියේ නිලධාරීන් අතර පවත්නා මෙම දුර්වලතා පිළිබඳව විධිමත් පරීක්‍ෂණයක් පවත්වා කරුණු ‍ෙසායාබලන ලෙසට සාමාන්‍ය පොදු ජනතාව වෙනුවෙන් නාගරික මන්ත්‍රීවරයා අදාළ බලධාරීන්ගෙන් ඉල්ලා සිටී..